Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaishallinto uhkaa katkaista kaiken yhteistyön USA:n kanssa -
vastauksena Trumpin hallinnon päätökseen -
sulkea PLO:n toimisto Washingtonissa.
Pääministeri Netanjahu -
varoitti radikaalin islamin aiheuttamista haasteista: -
"Radikaalia sunnalaisuutta johtaa Isis, radikaalia shiialaisuutta taas Iran."
Alueellisten jännitteiden kiristyessä USA:n ja Britannian merivoimat -
järjestävät laivastoharjoituksen Persianlahdella.
Myös Iranin vallankumouskaartin merivoimat harjoittelee lähistöllä.
Palestiinalaishallinto on uhannut katkaista kaiken yhteistyön -
USA:n kanssa vastauksena Trumpin hallinnon päätökseen -
sulkea PLO:n toimisto Washingtonissa.
Korkean PLO-tiedustelulähteen mukaan -
palestiinalaisjohto puntaroi nyt yhteistyötään USA:n kanssa -
ja harkitsee mm. tiedusteluyhteistyön keskeyttämistä CIA:n kanssa.
Yhteistyön päättyminen USA:n keskustiedustelupalvelu CIA:n kanssa-
merkitsisi samalla myös kaiken epävirallisen dialogin loppumista -
Washingtonin ja Ramallahin välillä. Näin siksi, -
että CIA:n ja palestiinalaishallinnon tiedustelupalvelun välinen yhteys -
on yksi harvoista toimivista kommunikaatiokanavista -
Trumpin hallinnon ja palestiinalaisjohdon välillä.
Nimettömänä pysyttelevä palestiina- lainen tiedustelulähde kertoi TV7:lle, -
että vaikka presidentti Abbas onkin julkisesti ilmoittanut -
katkaisevansa kaikki suhteet Trumpin hallintoon -
johtuen USA:n päätöksestä tunnustaa Jerusalem Israelin pääkaupungiksi, -
hän ei kuitenkaan halua lopettaa tiedusteluyhteistyötä CIA:n kanssa.
Turvatakseen yhteistyön jatkon -
Abbas lähetti palestiinalaisten tiedustelupalvelun delegaation -
Washingtoniin 2. syyskuuta.
Näin siitä huolimatta, että USA oli vain kahta päivää aiemmin päättänyt -
lakkauttaa kaikki YK-järjestö UNRWA:lle maksamansa tuet.
Delegaatiota johtaa palestiinalaisten tiedustelujohtaja Majid Farah, -
jolla katsotaan olevan ystävälliset suhteet USA:n tiedusteluvirkamiehiin,-
mukaan lukien CIA:ta aiemmin johta- neeseen ulkoministeri Pompeoon.
TV7:lla ei ole tällä hetkellä tarkempaa tietoa tapaamisista Washingtonissa.
Palestiinalaisten tiedustelujohtaja totesi kuitenkin USA:sta palattuaan, -
että palestiinalaiset aikovat Abbasin johdolla jatkaa -
Yhdysvaltojen ja Israelin politiikan vastustamista.
Mitä tahansa amerikkalaiset ja israeli- laismiehittäjä yrittävätkin tehdä, -
he eivät pysty tukahduttamaan päätöksillään ja politiikallaan -
oikeuksiamme ja tahtoamme.
On hyvä tietää, että Trumpin hallinto päätti elokuussa jatkaa edelleen -
palestiinalaishallinnon turvallisuuspalveluiden rahoittamista -
ja antoikin näille tukea kymmenien miljoonien dollareiden edestä.
Israelilainen tiedustelulähde selitti TV7:lle, että Israel kannustaa USA:ta -
jatkamaan palestiinalaishallinnon turvallisuuspalveluiden tukemista.
Myös Israel tekee yhteistyötä palestiinalaisten tiedustelun kanssa -
mm. terrorismintorjunnassa Länsirannalla.
Pääministeri Netanjahu kiitteli Trumpin hallinnon päätöstä -
sulkea PLO:n toimisto Washingtonissa.
Netanjahu puhui kabinetin viikkokokouksessa -
USA:n toimenpiteiden merkityksestä korostaen: -
"Palestiinalaishallinnon jatkuva kieltäytyminen neuvotteluista -
ja sen hillittömät hyökkäykset Israelia vastaan -
loitontavat rauhaa ja aiheuttavat vain palestiinalaisille itselleen hallaa."
Yhdysvallat teki oikean päätöksen, -
kun se päätti sulkea PLO:n toimiston Washingtonissa.
Palestiinalaiset kieltäytyvät neuvotteluista Israelin kanssa -
ja hyökkäävät samaan aikaan Israelia vastaan -
perättömillä väitteillä kansainvälisillä foorumeilla.
Israel arvostaa Trumpin hallinnon päätöstä erittäin paljon.
Tuemme USA:n toimia, joiden tarkoi- tuksena on osoittaa palestiinalaisille,-
että näiden jatkuva kieltäytyminen neuvotteluista -
ja hillittömät hyökkäykset Israelia vas- taan eivät ainoastaan loitonna rauhaa-
vaan aiheuttavat hallaa myös palestiinalaisille itselleen.
Netanjahu viittasi lisäksi -
eilen vietettyyn syyskuun 11. päivän terroritekojen muistopäivään, -
nyt kun iskuista WTC-torneihin ja Pentagoniin tuli kuluneeksi 17 vuotta.
Netanjahu korosti, että radikaalin islamin aiheuttamat haasteet -
eivät ole hävinneet maailmasta kuluneen 17 vuoden aikana.
Radikaalia sunnalaisuutta johtaa nyt Isis, -
radikaalia shiialaisuutta taas Iran.
Radikaali islam haastaa edelleen maailmaa -
― niin Iranin johtama radikaali shiialaisuus -
kuin Isisin johtama radikaali sunnalaisuus. Niillä on sama tavoite: -
tuhota vapaat yhteiskunnat, tuhota Israel -
ja tuhota lopulta koko länsi sellaisena kuin me sen tunnemme.
Maailman on aika yhdistää voimansa -
terroristijärjestöjen vastaisessa taistelussa.
Isisin suhteen näin onkin jossain määrin tapahtunut, mutta ei Iranin.
Iran lähettää terroristisoluja Eurooppaan -
samaan aikaan kun Euroopan johtajat tekevät myönnytyksiä Iranille.
Tämä kaikki vieläpä samalla viikolla, jolloin terroristisolujen -
oli määrä suorittaa operaationsa. Me autoimme estämään sen.
Tätä on mahdotonta hyväksyä.
Iranin myönnyttelyllä edistetään meneillään olevaa hyökkäystä -
vapaiden yhteiskuntien arvoja ja turvallisuutta kohtaan.
Länsimaiden hallitusten on aika yhtyä Trumpin hallinnon -
voimakkaisiin ponnisteluihin Iranin terrorihallintoa vastaan.
Muita aiheita: USA:n ja Britannian laivastot harjoittelevat -
Persianlahdella Bahrainin rannikon edustalla.
Harjoitus osuu aikaan, jolloin tilanne Iranin kanssa on kärjistynyt.
Iran on useaan otteeseen uhannut sulkea strategisen Hormuzinsalmen, -
mikäli Yhdysvallat asettaa pakotteita Iranin öljyteollisuudelle.
Yhdysvaltain merivoimien yksikön komentaja, kapteeni Eagen sanoi, -
että yhteinen harjoitus tarjoaa molempien maiden laivastoille -
välineitä kohdata kaikentyyppisiä uhkia.
Tämä USA:n ja Britannian yhteinen harjoitus tarjoaa meille -
hyvän mahdollisuuden testata taitojamme ja rajoituksiamme.
Suoritamme näitä harjoituksia säännöllisesti, -
joten meillä on erittäin vahvat lähtö- kohdat vastata kaikentyyppisiin uhkiin.
Britannian merivoimien yksikön varakomentaja Andy Lam korosti, -
että turvatessaan merenkulun vapautta -
merivoimat suojelee samalla myös maailmanlaajuista vaurautta.
Turvallisuus ja vauraus liittyvät ehdottomasti yhteen.
Kaupankäynti on globaalin talouden sykkivä sydän.
Me pyrimme toiminnallamme täällä -
edesauttamaan merenkulun ja kaupankäynnin pysymistä vapaana.
Vaikka yhteisharjoitus järjestetäänkin -
Iranin vallankumouskaartin saman- aikaisen meriharjoituksen lähistöllä, -
komentaja Andrew Contis korosti kuitenkin, -
että kyseessä on ennalta sovittu määräaikaisharjoitus.
Kyseessä on ennalta sovittu määräaikaisharjoitus.
Uhat ovat todellisia ja niitä voi tulla minkä tahansa maan taholta.
Järjestämällä näitä määräaikaisharjoituksia -
huolehdimme valmiustasomme säilymisestä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Olen Jonathan Hessen.
Rukoilkaa rauhaa Israelille ja Jerusalemille! Huomiseen.
Suomennos: Sirpa Bågman